উজিরপুর ইউনিয়ন, চৌদ্দগ্রাম

উজিরপুর বাংলাদেশের কুমিল্লা জেলার অন্তর্গত চৌদ্দগ্রাম উপজেলার একটি ইউনিয়ন।

 জনসংখ্যা 
এই ইউনিয়নটি গ্রামীণ এবং শহরের পরিবেশে গঠিত হওয়ায় ইউনিয়নটি একটি জনবহুল ইউনিয়ন।এই ইউনিয়নে প্রায় ৪৫ হাজার লোকের বসবাস।

 অবস্থান ও সীমানা 
চৌদ্দগ্রাম উপজেলার উত্তর-পূর্বাংশে উজিরপুর ইউনিয়নের অবস্থান। এ ইউনিয়নের দক্ষিণে কালিকাপুর ইউনিয়ন, পশ্চিমে কাশিনগর ইউনিয়ন, উত্তরে কুমিল্লা সদর দক্ষিণ উপজেলার জোড়কানন পূর্ব ইউনিয়ন এবং পূর্বে ভারতের ত্রিপুরা প্রদেশ অবস্থিত।

 প্রশাসনিক কাঠামো 
উজিরপুর ইউনিয়ন চৌদ্দগ্রাম উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম চৌদ্দগ্রাম থানার আওতাধীন। এটি জাতীয় সংসদের ২৫৯নং নির্বাচনী এলাকা কুমিল্লা-১১ এর অংশ।

 শিক্ষা ব্যবস্থা 

 কলেজঃ-
 মিঞা বাজার কলেজ
 মাধ্যমিক বিদ্যালয়ঃ-
 মিয়া বাজার লতিফুন্নেছা উচ্চ বিদ্যালয়।
 মিয়া বাজার তোষন রফিক বালিকা উচ্চ বিদ্যালয়।
 ভাটবাড়ী আইডিয়াল স্কুল।
 প্রাথমিক বিদ্যালয়ঃ-
 মিয়া বাজার সরকারি প্রাথমিক বিদ্যালয়।
 মিয়া বাজার আইডিয়াল একাডেমি।
 মানিকপুর সরকারি প্রাথমিক বিদ্যালয়।
এছাড়াও ছোট বড় ২০ টি বিদ্যালয় রয়েছে এই ইউনিয়নে।

 যোগাযোগ ব্যবস্থা 
এই ইউনিয়নের মিয়া বাজার এর উপর দিয়ে ঢাকা চট্টগ্রাম মহাসড়ক গেছে। তাই এই ইউনিয়নের যোগাযোগ ব্যবস্থা খুবই উন্নত মানের। এই ইউনিয়নের প্রত্যেকটি রাস্তাই পাকা। ইউনিয়নের ঘাসিগ্রাম গ্রামে ইউনিয়ন পরিষদ অবস্থিত।

 খাল ও নদী 
এই ইউনিয়নের ঐতিহ্য কাকঁড়ী নদী। ইউনিয়নের মিয়া বাজার এর বেলঘর ও ঘাসিগ্রাম এর উপর দিয়ে বয়ে গেছে ইউনিয়নের ঐতিহ্যবাহী এই কাকঁড়ী নদী।

 হাট-বাজার 
উজিরপুর ইউনিয়নের সবচেয়ে বড় বাজার হলো মিয়া বাজার। ঘাসিগ্রাম, বেলঘর,শুয়ারখিলসহ আশেপাশের কয়েকটি গ্রাম নিয়ে এই বাজার গঠিত। বাজারের মধ্যখানে মিয়া বাজার কলেজ, প্রাথমিক ও মাধ্যমিক বিদ্যালয় অবস্থিত।

 দর্শনীয় স্থান 
ইউনিয়ন এর দর্শনীয় স্থানের মধ্যে প্রধান হলো কাকঁড়ী নদী। এই ইউনিয়ন এর চারদিক সবুজে ঘেরা মনোরম সৌন্দর্যে ভরপুর।

 জনপ্রতিনিধি 
চেয়ারম্যান - জনাব মোঃ নায়িমুর রহমান মজুমদার

 আরও দেখুন 
 চৌদ্দগ্রাম উপজেলা
 চৌদ্দগ্রাম থানা
 কুমিল্লা জেলা

 তথ্যসূত্র 

 বহিঃসংযোগ 

বিষয়শ্রেণী:চৌদ্দগ্রাম উপজেলার ইউনিয়ন